Alaquàs inicia la remodelació de la plaça d'Espanya
17/09/2010

# Alaquàs inicia la remodelació de la plaça d'Espanya

*   17/09/2010
*   [Imprimir](#)
*   Compartir
*    https://www.alaquas.org/documento.asp?id\_do=12288

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12288%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20inicia%20la%20remodelaci%C3%B3%20de%20la%20pla%C3%A7a%20d%27Espanya)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12288/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/12288/17092010infografia_Form_4.jpg)](https://www.alaquas.org/ficheros/documentos/2010/2/12288/17092010infografia_Form_10.jpg "<a href='https://www.alaquas.org/ficheros/documentos/2010/2/12288/17092010infografia_Form_10.jpg' target=_blank><i class='fa fa-external-link' aria-hidden='true'></i>.Alaquàs inicia la remodelació de la plaça d'Espanya</a>")

L'obra restringirà el trànsit de la plaça per millorar la seua accessibilitat i adequar l'entorn del nou Edifici Cultural de l'Olivar

Aquesta setmana han començat les obres d'urbanització de la cèntrica plaça d'Espanya d'Alaquàs. El projecte, que significarà una inversió de 255.086 euros, millorarà l'accessibilitat de l'entorn del nou Edifici Cultural de l'Olivar i suposarà la restricció al trànsit rodat d'aquesta plaça, així com l'homogeneïtzació del mobiliari urbà i la millora del paviment.

L'alcaldessa d'Alaquàs, Elvira García Campos, ha destacat com "aquesta iniciativa, desenvolupada amb el diàleg permanent amb els veïns, permet recuperar la ciutat per a totes les persones, eliminant les barreres arquitectòniques i oferint espais per al gaudi i la millora de la qualitat de vida". A més, aquesta intervenció i la construcció de nou Edifici Cultural de l'Olivar, actualment en execució, signifiquen el compliment dels compromisos electorals adquirits per l'Equip de Govern.

La reurbanització de la plaça d'Espanya, finançada a través del Pla d'Inversió Productiva (PIP), s'uneix a la inversió de 4,5 milions d'euros en la construcció del que serà el nou Edifici Cultural de l'Olivar, un nou centre polivalent per a ús social i cultural on se situaran diferents serveis municipals com la Policia Local d'Alaquàs, els departaments de Benestar Social, Educació, Consum i Salut Pública, l'Agència de Desenvolupament Local i l'emissora municipal. Amb una superfície de 2900 metres quadrats serà un nou espai públic al servei de la ciutadania dotat d'instal·lacions modernes i accessibles.

El nou edifici serà també un centre d'estudi al servei dels alaquasers i alaquaseres on se situarà una biblioteca per als universitaris i diferents sales d'estudis dotades d'ordinadors. En les noves instal·lacions se situarà també la Casa de la Dona, que es convertirà en un espai de treball, de reunió i assistència social a les persones que ho sol·liciten.